**В община Добричка стартира изпълнението на проект „Създанане на Център за почасово предоставяне на услуги за социално включване в общността и в домашна среда в община Добричка“ по схема „Независим живот“**

Община Добричка като конкретен бенефициент на проекта сключи договор №BG05M9OP001-2.002—0262 по Процедура за директно предоставяне на безвъзмездна финансова помощ BG05M9OP001-2.002 „Независим живот” с Управляващия орган на Оперативна програма „Развитие на човешките ресурси“ 2014-2020 г.

Обща стойност на проекта 499 656,37 лв.

Продължителността на проекта е 20 месеца, а продължителността на предоставяне на услугите „Личен асистент“, „Социален асистент“ и „Домашен помощник“ е 18 месеца.

Целта на проекта е подобряване качеството на живот на лица в неравностойно положение в община Добричка, давайки им право на избор, независимост и достойнство, посредством разнообразни почасови услуги за социално включване в общността и в домашна среда. Създаване и организиране дейността на Център за иновативно предоставяне на почасови услуги за социално включване в общността и в домашна среда за повишаване ефективността на системата за предоставяне на социални услуги; •

Преодоляване на социалната изолация, превенция на институционализацията, осигуряване на безопасна и подходяща среда за достойно съществуване и активен социален живот чрез улесняване достъпа на лица с увреждания и лица над 65 г. в невъзможност за самообслужване до комплекс от почасови услуги за социално включване в общността и в домашна среда; •

Повишаване квалификацията и доходите на безработни лица и лица с ниска квалификация посредством осигуряване на заетост в сферата на социалните услуги; •

Създаване на условия за връщане на реалния пазар на труда на лицата, които полагат грижи за близки с увреждания.

Целевата група са лица с  различни здравословни, психически и социални проблеми, които изпитват затруднения в индивидуалната си интеграция в обществото.

В изпълнение на проекта ще бъде създаден консултативен Център за почасовo предоставяне на услуги за социално включване в общността или в домашна среда.

За лица от целевата група ще бъде осигурен специализиран транспорт за хора с увреждания, с цел излизане от затворената домашна среда.

Ще се предоставят социалните услуги „Личен асистент“,„Социален асистент“ и „Домашен помощник“, които ще предоставят почасова грижа в семейна среда и ще подпомагат за преодоляване на социалната изолация.